Sacco of Norway

Sacco of Norway er en norsk møbelprodusent som produserer saccosekker, firmaet holder til i Innvik i Stryn kommune.

Historikk
Selskapet ble opprettet i 2008 og kjøpte merkerettighetene til SACCO® fra Ekornes.TU Sacco-sekken gjør comeback  (31. mars 2008) Omsetningen av saccosekker utgjorde i underkant av 10 millioner kroner da Ekornes ga opp produksjonen, grunnlaget for salget var frigjøring av produksjonskapasitet ved fabrikken Ekornes Fetsund AS, hvor Ekornes produserer Svanemadrassen.NA24 Dropper Sacco-sekken  (31. mars 2008)

Sacco of Norway hadde som målsetning å produsere 10 000 saccosekker i løpet av 2008, de klarte å produsere 11 000 enheter. Den videre målsetningen ble å tredoble produksjonen de neste tre årene.Firda 11 000 saccosekkar på 8 månader  (9. januar 2009) Da selskapet ble etablert var målsetningen satt til produksjon av 30 000 - 50 000 saccosekker innen år 2010.NRK.no Sacco-sekken til Innvik (31. mars 2008)

Distribusjon
Selskapet har utvidet forhandlernettet etter etableringen, da Ekornes produserte Sacco ble den solgt gjennom deres forhandlernett. Dette utgjorde møbelkjedene Møbelringen og Living, i tillegg til en del frittstående møbelhandlere. Sacco of Norway har i tillegg etablert samarbeid med kjedene Fagmøbler og A-møbler. Saccosekken produsert i Innvik blir også eksportert til resten av norden.

 Referanser 

 Eksterne lenker 
 Sacco of Norway

Kategori:Næringsliv i Vestland
Kategori:Norske møbelprodusenter
Kategori:Næringsliv i Stryn
Kategori:Selskaper etablert i 2008